Алевтина Бровкина

**Бровкина Алевтина Федоровна (Дадонова)** (30 июнь 1930, Мәскәү) — ССРБ һәм Россия табиб-офтальмологы, Россия онкология мәктәбенә нигез төзәүче, медицина фәне докторы (1970). ССРБ Дәүләт премиясе лауреаты (1984), РСФСР-ның атказанган фән эшлеклесе (1991). Россия Федерациясе Хөкүмәте Премиясе (2002) лауреаты, Россия Медицина фәннәре академиясе академигы (2004), РФА академигы (2013), балалар офтальмологиясе һәм орбиталь патология курсы белән Россия дипломнан соң белем бирү медицина академиясенең офтальмология кафедрасы профессоры.

## Биографиясе
Алевтина Федоровна Бровкина 1930 елның 30 июнендә Мәскәүдә туган. Бала чагы Ленинградта үтә, биредә аның атасы — фирка хезмәткәре укыган. Сугыш чорында әнисе белән Казакъстанда эвакуациядә була, элгәре Семипалатинск шәһәрендә, аннары Алматыда. 1943 елдан 1948 елга кадәр Чиләбедә яши, монда атасын партиянең кала өлкә комитетының икенче секретаре итеп тәгаенлиләр.

Чиләбенең 1-се мәктәбе чыгарылышы укучысы.

1954 елда Ленин орденлы Беренче Мәскәү медицина институтының (1-се МОЛМИ) дәвалау факультетын уңышлы тәмамлый, терапия буенча интернатурага укырга керә..

Брянск өлкә күз хастаханәсендә  табип-офтальмолог булып эшли ары Мәскәү 36 нчы клиник хастаханәдә офтальмолог булып эшли .

Мәскәү күз клиник хастаханәдә ординатура тәмамлый, һәм шунда офтальмолог булып эшкә торып кала. 1965 елда кандидатлык диссертациясе яклый..

1970 елда докторлык диссертациясе яклый.. 1980 елда профессор дәрәҗәсен ала.

1970 елдан 2004 елга кадәр Гельмгольц исемендәге Мәскәү күз авырулары фәнни-тикшеренү институтында эшли, биредә өлкән гыйльми хезмәткәрдән алып офтальмология хезмәте җитәкчесенә кадәр юл үтә, һәм 1976 елда илдә беренче офтальмология һәм радиология фәнни-клиник бүлеген оештыра, ул авыр патологияне иртә диагностикалау һәм дәвалау ысулларын эшләү белән шөгыльләнә шулай ук бөтен ил буенча 12 төбәк үзәкләренең эшен координациялый. 2003 елдан алып А.Ф. Бровкина җитәкләгән шәһәр  офтальмология үзәге Мамонов тыкрыгында Мәскәү Күз Клиник Дәваханәсендә урнашкан, ул тоташ һөнәри белем бирүнең Россия медицина академиясенең гыйльми-педагогик һәм дәвалау базасы булып тора.

Дипломнан соң белем бирү Россия медицина академиясенең балалар офтальмологиясе һәм орбиталь патология курсы белән офтальмология кафедрасы профессоры булып эшли.

#### Гаиләсе
Ир — Нестеров Аркадий Павлович (1923-2009), табиб-офтальмолог, Россия Медицина фәннәре академиясе академигы, РСФСР-ның атказанган фән эшлеклесе.

## Фәнни эшчәнлеге
А. Ф. Бровкина 420-нән артык гыйльми эш авторы , шулардан медицина вузлары өчен 18 китап, монография һәм дәреслек. Аның җитәкчелеге астында офтальмология һәм орбиталь патология буенча 40 кандидатлык һәм 11 докторлык диссертациясе яклана. Офтальмология өлкәсендә 40-тан артык уйлап табуга патент авторы.

### Наградалары һәм казанышлары

* ССРБ Дәүләт премиясе (1984),
* РСФСР-ның атказанган фән эшлеклесе  (24.09.1991) — *фәнни-педагогик эшчәнлектә казанышлары өчен*,
* Халыклар Дуслыгы ордены,
* Россия Федерациясе Хөкүмәте премиясе (2002),
* Офтальмология өлкәсендә казанышлары өчен Россия Медицина фәннәре академиясенең Академик М.И.Авербах исемендәге бүләк
* Азәрбайҗан Республикасы Президентының Мактаулы дипломы (30.06.2020) — Азәрбайҗан Республикасы һәм Россия Федерациясе арасында фәнни бәйләнешләрне ныгытуда казанышлары өчен.

### Һөнәри җәмгияттәдә әгъзалыгы

* Гомуми Россия табиб-офтальмологлары ассоциациясенең президиумы әгъзасы,
* Офтальмологларның Мәскәү гыйльми җәмгыяте әгъзасы,
* Берничә профессиональ журналлар редколлегиясе әгъзасы.

### Сайланма хезмәтләре

* Бровкина А. Ф. Новообразования орбиты. — Москва: Медицина, 1974. — 256 с.
* 
* Опухоли и опухолеподобные заболевания органа зрения: Материалы всесоюз. конф., Таллинн, 18-20 апр. 1989 г. / [Редкол.: А. Ф. Бровкина (отв. ред.) и др.]. — М.: Б. и., 1990. — 191 с.
* Дифференциальный диагноз заболеваний и травматических повреждений орбиты с помощью компьютерной томографии: Метод. рекомендации / М-во здравоохранения РСФСР; [Сост. А. Ф. Бровкина, В. В. Вальский]. — М.: Б. и., 1991. — 12 с.
* Бровкина А. Ф. Болезни орбиты. — М. : Медицина, 1993. — 238 с.; ISBN 5-225-01964-1.
* Офтальмоонкология / Под ред. А. Ф. Бровкиной. — М.: Медицина, 2002. — 420 c.; ISBN 5-225-04157-4.
* 190 лет. Московская глазная больница: основана 26 января 1826 года : сборник научных трудов / ГБУЗ ГКБ им. С. П. Боткина ДЗМ, Фил. № 1 «Офтальмологическая клиника», ГБОУ ДПО Российская мед. акад. постдипломного образования, Каф. офтальмологии; [отв. ред. А. Ф. Бровкина]. — Москва: Апрель, 2016. — 447 с.; ISBN 978-5-905212-61-1

## Искәрмәләр

Төркем:30 июнь көнне туганнар
Төркем:1930 елда туганнар
Төркем:Википедия:Замандашлар биографиясе
Төркем:Мәскәүдә туганнар
Төркем:Медицина фәннәре докторлары
Төркем:Әлифба буенча галимнәр
Төркем:Әлифба буенча шәхесләр
Төркем:Халыклар дуслыгы ордены кавалерлары
Төркем:РСФСР атказанган фән эшлеклеләре
Төркем:Фән һәм техника өлкәсендә РФ Хөкүмәте премиясе лауреатлары
Төркем:ССРБ дәүләт премиясе лауреатлары
Төркем:Мәскәү медицина институтын тәмамлаучылар